### 19.    Beslutning om anlægsbevilling til nedrivning af den kommunale ejendom odinsvej 16 i Høng

**Åbent**

Sagsnr.: 326-2020-14689       J.nr.: 82.00.00           Dokumentnr.:
326-2020-175947

**Sagstype**

Beslutning.

**Resume og sagens baggrund**

[adresse] 16 i Høng (tidligere [adresse] og værested) står i
dag tomt som et led i projektet om fremtidens socialpsykiatri. Bygningen har en
tilstand under middel, og der satses ikke på den. Det vurderes samtidigt, at
det ikke vil være hensigtsmæssigt at forsøge et salg. Dels på grund af
ejendomsværdien og på grund af byggeriets karakter. Derfor fremlægges nu et
oplæg til nedrivning af bygningen.

**Indstillinger**

Direktøren indstiller,

1.    at der
igangsættes et nedrivningsprojekt for bygningerne på [adresse] i Høng, og

2.    at der gives en
anlægsbevilling på 350.000 kr. til projektet finansieret af de likvide aktiver.

**Behandling**

Økonomiudvalget og Kommunalbestyrelsen.

**Sagsfremstilling**

[adresse] 16 i Høng (tidligere [adresse] og værested) står i
dag tomt som et led i projektet om fremtidens socialpsykiatri.
Socialpsykiatriens aktiviteter er nu samlet på den nyistandsatte [adresse] i
Gørlev.

[adresse] har en tilstand under middel, og det er ikke en
ejendom, der satses på i ejendomsstrategien. Samtidig vurderes dens karakter og
placering ikke at være egnet til et salg. Byggeriet er af en ringe kvalitet.
Derfor vurderes det mest hensigtsmæssigt for området at nedrive ejendommen og
efterlade den som tom grund. Derfra vurderes den videre anvendelse.

Selve byggeriet er simpelt lavt byggeri, og der er ikke
kendskab til væsentlig forurening i bygningen.

På den baggrund er der foretaget en beregning af
nedrivningsomkostningerne med anvendelse af standard nøgletal på 1500 kr./m2
plus uforudsete udgifter på 10%. Bygningens areal er 210 m2 og grunden
retableres med græs. Det giver et samlet estimat på 350.000 kr. til
nedrivningsprojektet.

Hvis der afsættes et budget og gives en anlægsbevilling til
projektet, vil det kunne igangsættes og udbydes i underhåndsbud umiddelbart
efter Kommunalbestyrelsens beslutning. Projektet forventes således afsluttet i
2020.

**Økonomiske konsekvenser**

Anlægsbevillingen beløber sig til 350.000 kr. finansieret af
de likvide aktiver.

Det skal bemærkes, at anlægsrammen for 2020 er suspenderet.

Den besparede drift er samlet set 56.003 kr., der tilføres
ejendomsstrategien i forbindelse med det administrative budget 2021.

[adresse] bemærkninger er indarbejdet i sagen.

**Økonomiudvalgets møde den 20.
maj 2020:**

Anbefales.